# DARBA LĪGUMS

Rīga

2022. gada 11. janvāris Nr. 44

**Biedrība** „Mans suns”, juridiskā adrese Rīgā, Sakņu ielā 44 reģ. nr. 34643262, tās direktores Baibas Saknītes personā, kas darbojas uz Statūtu pamata, turpmāk tekstā – **Darba devējs**, no vienas puses un

Ilga Kalēja (pers. kods 142222-12121 ), adrese: Rīgā, Biešu iela 13-22, turpmāk tekstā – **Darbinieks**, no otras puses, abi kopā vai katrs atsevišķi, turpmāk – Puses vai Puse, izsakot savu brīvu gribu, bez maldiem, viltus vai spaidiem, noslēdz šāda satura darba līgumu, turpmāk - **Līgums**:

# Līguma priekšmets

## 1.1. Darbinieks stājas darbā pie Darba devēja, un Darba devējs pieņem Darbinieku darbā par apkopēju (profesijas kods 234).

## Darbinieka darba izpildes vieta ir Rīga, Kaļķu iela 77.

## Parakstot šo darba līgumu, Darbinieks apņemas veikt šajā Līgumā noteiktos darba pienākumus pie Darba devēja, pakļaujoties Darba devēja noteiktajai kārtībai un rīkojumiem, bet Darba devējs apņemas nodrošināt Darbiniekam darba apstākļus atbilstoši normatīvo aktu prasībām un maksāt šajā Līgumā noteikto darba samaksu.

# Līguma termiņš

## Darbinieks uzsāk darbu 2022.gada 1. februāra (turpmāk-„Sākuma datums”) un līgums ir noslēgts uz nenoteiktu laiku.

## Darbiniekam tiek noteikts pārbaudes laiks uz 2 (*diviem*) mēnešiem

# Darba samaksa

## Darbiniekam par darbu tiek noteikta stundu likme EUR 8 (bruto), un tā izmaksājama proporcionāli nostrādātajam stundu skaitam mēnesī / Darbinieka pamatalga tiek noteikta EUR 888 (bruto) mēnesī.

## Darba samaksa tiek izmaksāta līdz mēneša 15. datumam uz bankas kontu:

Banka: SEB

Konts: UNLAL23523523

## Darbiniekam jābrīdina Darba devējs par jebkādām bankas rekvizītu izmaiņām vismaz 15 dienas pirms kārtējā maksājuma datuma.

# Darbinieka pienākumi

## Darbinieks apņemas pildīt sekojošus amata pienākumus:

### Mazgāt grīdu;

### Slaucīt putekļus;

### Vēdināt telpas.

## Darbinieks apņemas ievērot Darba devēja izdotos vispārējos darba kārtības noteikumus. / Darbinieks apņemas ievērot sekojošus vispārējos darba kārtības noteikumus:

### neslinkot;

### nesmēķēt;

### nedzert.

## Darbiniekam ir pienākums ievērot Latvijas Republikā spēkā esošos normatīvos aktus, ievērot noteikumus, kas saistīti ar Darba devēja darbību, kā arī vispārīgos norādījumus, ko nosaka šis Līgums. Darbinieks apņemas regulāri pildīt savus darba pienākumus un uzdevumus saskaņā ar šo Līgumu un Darba devēja darba kārtības noteikumiem. Darba kārtības noteikumus nosaka Darba devējs likumā noteiktajos gadījumos.

## Saslimšanas gadījumā Darbinieka pienākums ir tajā pašā dienā informēt Darba devēju par saslimšanu un neierašanos darbā tā iemesla dēļ.

## Darbiniekam ir tiesības slēgt darba līgumu ar vairākiem darba devējiem vai tikt citādi nodarbinātam, ja tas netraucē darba pienākumu izpildi, to iepriekš saskaņojot ar Darba devēju.

# Darbinieka civiltiesiskā atbildība

## Ja Darbinieks bez attaisnojoša iemesla neveic darbu vai arī veic to nepienācīgi, vai citādas prettiesiskas, vainojamas rīcības dēļ nodarījis zaudējumus Darba devējam, Darbiniekam ir pienākums atlīdzināt Darba devējam radušos zaudējumus.

## Darba attiecībām izbeidzoties, vai ar brīdi, kad Darbinieks atstāj amatu vai tiek atbrīvots no darba pienākumiem, Darbiniekam ir jānodod Darba devējam visi tam uzticētie vai kādā citā veidā iegūtie uzņēmuma dokumenti un/vai citas vērtības. Tāds pats nodošanas pienākums attiecas arī uz atslēgām un/vai citu Darba devējam piederošo īpašumu, kas ir Darbinieka rīcībā.

# Darba devēja pienākumi

## Nodrošināt taisnīgus, drošus un veselībai nekaitīgus darba apstākļus; pirms stāšanās darbā iepazīstināt Darbinieku ar veicamo darbu, darba specifiku un tā apstākļiem, iekšējās darba kārtības, darba aizsardzības, sanitārajām normām un citiem noteikumiem.

## Maksāt Darbiniekam nolīgto darba samaksu saskaņā ar darba likumu un šī līguma noteikumiem.

## Nodrošināt nepieciešamās informācijas savlaicīgu un precīzu sniegšanu Darbinieka pienākumu realizēšanai.

## Nodrošināt Darbinieku ar darbam nepieciešamajiem rīkiem un izejvielām, kā arī ar atbilstošu darba vidi.

# Darba laiks un atvaļinājums

## Darbiniekam noteiktais normālais darba laiks ir četrdesmit stundas nedēļā. Darba diena ilgst astoņas stundas. Katru darba dienu Darbiniekam ir tiesības izmantot vienu stundu pusdienu pārtraukumam. Pārtraukums netiek ieskaitīts darba laikā.

## Atvaļinājums Darbiniekam tiek piešķirts atbilstoši Latvijas Republikā spēkā esošajiem normatīvajiem aktiem un attiecīgi piemērojamiem iekšējiem noteikumiem un nosacījumiem.

## Darbiniekam ir tiesības uz ikgadējo apmaksāto atvaļinājumu 4 (četru) kalendāro nedēļu apmērā.

# Uzteikums

## Darbiniekam ir tiesības rakstveidā uzteikt Līgumu vienu mēnesi iepriekš. Darbiniekam un Darba devējam vienojoties, Līgumu var izbeigt arī pirms uzteikuma termiņa izbeigšanās.

## Darba devējam ir tiesības uzteikt Līgumu saskaņā ar Latvijas Republikā spēkā esošajiem normatīvajiem aktiem.

# Konfidenciāla informācija

# Intelektuālais īpašums

# Grozījumi

## Šis Līgums ir parakstīts uz 3 lapām divos eksemplāros latviešu valodā. Katra no Pusēm saņem vienu Līguma oriģinālu. Jebkuri grozījumi un/vai papildinājumi šajā Līgumā ir spēkā tikai tad, ja tie noformēti rakstveidā un tos parakstījušas abas Puses.

# Strīdi

## Strīdi, kas radušies starp Pusēm, tiek šķirti pārrunu ceļā. Ja Puses strīdus nevar izšķirt savstarpēji vienojoties, tad tos izšķir atbilstoši Latvijas Republikas normatīvajos aktos noteiktajā kārtībā.

PUŠU PARAKSTI

**Darba devējs** **Darbinieks**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts, paraksta atšifrējums) (paraksts, paraksta atšifrējums)